
CAIET DE SARCINI
Descrierea generală a serviciilor de audit financiar
Se solicită prestarea de servicii de audit financiar pentru proiectul CENTRU DE CERCETARE CU TEHNICI INTEGRATE PENTRU INVESTIGAREA AEROSOLILOR ATMOSFERICI ÎN ROMÂNIA (RECENT AIR), cod proiect MySMIS 127324, implementat la UNIVERSITATEA "ALEXANDRU IOAN CUZA" din IAȘI în perioada 04-09-2020-31.12.2023, care să se concretizeze printr-un 1 raport de audit final pentru toată perioada de implementare a proiectului de 40 de luni.

Activitatea de audit se va realiza ținând cont de:
· Prevederile legislației în vigoare
· Ghidul Solicitantului CONDITII SPECIFICE DE ACCESARE A FONDURILOR, Tip proiect: Proiecte de infrastructuri de cercetare pentru instituții publice de CD/ universități; Programul Operațional Competitivitate 2014-2020; Axa prioritară: 1. Cercetare, dezvoltare tehnologică și inovare (CDI) în sprijinul competitivității economice și dezvoltării afacerilor; Prioritatea de investiții: PI1a: Consolidarea cercetării și inovării (C&I), a infrastructurii și a capacitaților de dezvoltare a excelenței în domeniul C&I, precum și promovarea centrelor de competență, în special a celor de interes european; Obiectiv Specific: OS 1.1. Creșterea capacitații  științifice în domeniile de specializare inteligentă și sănătate; Acțiunea: 1.1.1 Mari infrastructuri de CD; Domeniul de intervenție : 058 infrastructuri de cercetare și inovare (publice)
· Dispozițiile Contractului de finanțare nr. 322/04.09.2020.

· Standardul Internaţional privind serviciile conexe („ISRS”) 4400 Angajamente pentru realizarea procedurilor agreate privind informaţiile financiare emis de către Federaţia Internaţională a Contabililor („IFAC”) si adoptat de catre CAFR;

· Codul etic emis de către IFAC; 

(Deşi ISRS 4400 prevede că independenţa nu este o cerinţă pentru angajamantele privind procedurile agreate, Autoritatea de Management/Organismul Intermediar solicită ca auditorul să respecte de asemenea cerinţele de independenţă prevăzute de Codul Etic; Scopul acestor proceduri agreate a fost stabilit exclusiv de catre Autoritatea de Management şi procedurile au fost realizate exclusiv pentru a sprijini Autoritatea de Management pentru a evalua dacă cheltuielile solicitate de Beneficiar în Cererile de Rambursare intermediare/finală au fost realizate („realitatatea desfăşurării”), sunt exacte („exactitate”) şi eligibile.)

Activitatea de audit presupune evaluarea activității de implementare a proiectului RECENT AIR și stabilirea de concluzii cu privire cel puțin la următoarele aspecte:

1. dacă activitățile și cheltuielile efectuate în cadrul proiectului sunt conforme cu legislația și regulile aplicabile;

2. dacă resursele proiectului au fost utilizate în mod eficient și economic, în concordanță cu principiile unui management financiar corespunzător;

3. dacă resursele financiare ale proiectului au fost folosite în mod eficace pentru scopurile menționate în proiect.

Activitatea de audit va viza cel puțin următoarele etape:

1. discuții preliminare cu echipa de proiect, în special cu cei implicați în menținerea evidențelor contabile și întocmirea situațiilor financiare;

2. cunoașterea și evaluarea procedurilor contabile și a celor de raportare utilizate de Achizitor în derularea Contractului de Finanțare;

3. verificarea conformității cu procedurile și cerințele Finanțatorului;

4. verificarea în detaliu a sumelor din cererile de rambursare, cu scopul de a obține probe de audit suficiente și corespunzătoare pentru a permite emiterea opiniei de audit asupra cererilor de rambursare întocmite în conformitate cu cerințele Finanțatorului:

5. verificarea exactității și realității sumelor incluse în cererile de rambursare;

6. existența documentelor suport ce însoțesc cererile de rambursare;

7. în timpul revizuirii documentelor suport, o atenție specială va fi acordată cel puțin următoarelor:

· utilizarea fondurilor primite în conformitate cu clauzele Contractului de finanțare;

· bunurile/lucrările/serviciile au fost achiziționate în concordanță cu procedurile legale de achiziții și cu Contractul de finanțare;

· existența unei legături clare între documentele suport ale operațiunilor realizate și cererile de rambursare;

· existența tuturor documentelor justificative asupra încasărilor și plăților în concordanță cu clauzele Contractului de finanțare nr. 322/04.09.2020. 

Se vor verifica cel puțin următoarele documente justificative care au însoțit toate Cererile de Rambursare și respectiv Cererea de Rambursare Finală și care stau la baza verificării cheltuielilor, conform dispozițiilor Contractului de Finanțare și legislației în vigoare (și conform Contractului de finanțare nr. 322/04.09.2020):

I. Documente financiar – contabile ordonate pe categoria respectivă de cheltuieli:

1. Contractul de executare lucrări/ furnizare bunuri/ prestare servicii şi, după caz, acte adiționale, împreună cu dosarul de achiziţii întocmit conform prevederilor legale în vigoare;

2. Facturi. Pe factura trebuie scris denumirea produsului/serviciului/lucrării corelate cu achiziţiile aprobate prin proiect, numărul şi data contractului de executare lucrări/ furnizare bunuri / prestare servicii conform căruia se va face plata. Pentru evitarea dublei finanţări fiecare factură originală va avea inscripţionat „Finanţat in cadrul POC, Axa prioritara..., Prioritatea de investiţii…, codul SMIS.... si numărul contractului de finanţare...”

3. Ordine de plată/Dispoziţii de plată /chitanță;

4. Extrase de cont/registru de casă, semnate şi ştampilate de către unitatea emitentă, după caz;

5. Balanţa analitică de verificare aferenta perioadei de raportare pentru cererea de rambursare în cauză, note contabile, fişe de cont pentru conturile analitice utilizate în evidenţa contabilă distinctă a proiectului, fişa mijlocului fix, fiecare cont analitic utilizat să aibă menţionat codul SMIS al proiectului;

6. Declaraţia pe proprie răspundere a reprezentantului legal al beneficiarului asupra corectitudinii, legalităţii şi regularitaţii înregistrărilor contabile aferente proiectului;

7. Pentru obligaţiile de plată aferente contractelor de lucrări: garanţia de bună execuţie, procesul verbal de predare-primire a amplasamentului şi a bornelor de repere, procesele verbale de recepţie la terminarea lucrărilor, situaţii de lucrări semnate de către antreprenor şi beneficiar;

8. Pentru obligaţiile de plată aferente contractelor de furnizare: declaraţii vamale (pentru bunurile din import, alte ţări decât UE), CMR, garanţia de bună execuţie (dacă este prevăzută în contractul de furnizare), Procese verbale de predare – primire (cu excepţia facturilor de avans) şi Procese verbale de punere în funcţiune (se acceptă depunerea acestuia la cererea de rambursare finală în cazuri temeinic justificate), certificate de garanţie, declaraţie de conformitate;

9. Pentru obligaţiile de plată aferente contractelor de servicii: procesele verbale/rapoartele de prestare a serviciilor; rapoartele de activitate/de audit.
10. Pentru obligaţiile de plată aferente contractelor de muncă încheiate în cadrul proiectelor: salarii şi asimilate acestora, contribuţii sociale aferente cheltuielilor salariale şi cheltuielilor asimilate acestora (eligibile din program, acolo unde este cazul); Contracte individuale de muncă (CIM)/ acte adiţionale la CIM; Stat de salarii (întocmit pentru proiect); Rapoarte de activitate pentru membrii echipei de implementare si/sau de management a proiectului (cu detalierea activităţilor şi a numărului de ore lucrate); Fise de pontaj (timesheet); Fise de post (după caz); extrase Registru Evidenta a Salariaţilor (Revisal/REGES), Declaraţii privind respectarea legislaţiei muncii pentru numărul maxim de ore a fi efectuate în cadrul proiectelor, precum şi prevederile legislaţiei în vigoare privind plafoanele stabilite pentru norma întreaga, pentru toţi membrii implicaţi în cadrul proiectului;

11. Pentru obligaţiile de plată aferente cheltuielilor de deplasare: referat de necesitate, ordin de deplasare, decont de cheltuieli (cheltuieli de transport – BF combustibil, bilete de transport, alte taxe; diurnă; cazare; taxe de participare la conferinţe); 

12. La ultima cerere de rambursare se va anexa o declaraţie din care reiese dobânda la prefinanţare din momentul încasării sumelor şi până la momentul utilizării ei, însoţită de extrase de cont;

13. Dacă taxa pe valoare adăugată (TVA) este eligibilă, declaraţie pe propria răspundere privind nedeductibilitatea TVA aferentă cheltuielilor cuprinse în cererea de rambursare, certificată de organul fiscal competent din subordinea Agenţiei Naţionale de Administrare Fiscală.

II.
Documentele aferente achiziției (se vor lua în considerare cel puțin următoarele documente conform Contractului de finanțare nr. 322/04.09.2020):

A. Pentru procedurile desfășurate conform Legii nr. 98/2016:

· referat de necesitate;

· strategia de contractare;

· programul achiziţiilor publice pe proiect si anexa achiziţiilor directe;

· anunțuri/clarificări erată şi dovada transmiterii acestuia spre publicare, dacă este cazul;

· documentaţia de atribuire;

· decizia/dispoziţia/ordinul de numire a comisiei de evaluare şi, după caz, a experţilor cooptaţi;

· declaraţiile de confidenţialitate şi imparţialitate ale membrilor comisiei de evaluare;

· procesul-verbal al şedinţei de deschidere a ofertelor, dacă este cazul;

· declarația de identificare a participanţilor la procedură cu datele de identificare ale ofertanţilor;

· declaraţia pe proprie răspundere privind persoanele cu funcţie de decizie din cadrul autorităţii contractante;

· formularele de ofertă depuse în cadrul procedurii de atribuire;

· DUAE şi documentele de calificare dacă este cazul;

· solicitările de clarificări, precum şi clarificările transmise/primite de autoritatea contractantă;

· raportul intermediar privind selecţia candidaţilor, dacă este cazul;

· procesele-verbale de evaluare, negociere, dialog, dacă este cazul;

· raportul procedurii de atribuire, precum şi anexele la acesta;

· oferta câştigătoare completă împreună cu documentele de calificare, precum si ofertele necâştigătoare (documentele depuse şi evaluate până la momentul respingerii/eliminării)

· dovada comunicărilor privind rezultatul procedurii;

· contractul de achiziţie publică/acordul-cadru, semnate, şi, după caz, actele adiţionale;

· contractele de asociere/subcontractare, dacă este cazul;

· anunţul de atribuire şi dovada transmiterii acestuia spre publicare;

· notificările prealabile formulate în cadrul procedurii de atribuire, însoţite de răspunsul beneficiarilor,dacă este cazul;

· contestaţiile formulate în cadrul procedurii de atribuire, însoţite de deciziile motivate pronunţate de Consiliul Naţional de Soluţionare a Contestaţiilor;

· hotărâri ale instanţelor de judecată referitoare la procedura de atribuire;

· dacă este cazul, decizia de anulare a procedurii de atribuire;

· notificare ANAP, decizia de verificare ANAP, note intermediare ANAP, avize consultative ANAP, dacă este cazul;

· dovada constituirii garanţiei de bună execuţie, sau după caz, dovada deschiderii contului de garanţie de bună execuţie şi a virării sumei minime impuse prin contract;

· rapoarte de specialitate întocmite de experţi cooptaţi, dacă este cazul;

· orice alt document suport pentru justificarea cheltuielilor solicitate la rambursare: notificări, note, decizii, declaraţii, adrese; 

În cazul în care atribuirea se realizează prin licitaţie restrânsă, negociere competitivă, dialog competitiv, parteneriat pentru inovare, concursul de soluţii, procedura de atribuire aplicabilă în cazul serviciilor sociale şi al altor servicii specifice, procedura simplificată sau prin modalităţi speciale de atribuire a contractului de achiziţie, dosarul achiziţiei publice se completează după caz.

B. Pentru achiziţiile directe desfășurate conform Legii nr. 98/2016:

· Opis cu documentele dosarului;

· Documentele justificative ale achiziţiei (de exemplu: comandă, factură, bon fiscal, contract, documentele de transport sau altele, după caz);

· Documentele care dovedesc realizarea achiziţiei, respectiv furnizarea produselor/prestarea serviciilor/execuţia lucrărilor (de exemplu: ordine de plată, extrase de cont, procese-verbale de predare-primire, procese-verbale de recepţie, procese-verbale de punere în funcţiune/acceptanţă, rapoarte de activitate sau altele, după caz).

Pentru actele adiţionale/contractele subsecvente încheiate la contractele de achiziţie/acodurile cadru, indiferent dacă acestea au sau nu impact financiar, beneficiarii vor urma aceleaşi proceduri de întocmire a documentelor ca şi pentru contractul-acordul cadru iniţial. Dosarul de achiziţie va cuprinde documentele justificative în baza căruia a fost încheiat aceste documente.

III.
Documente care atestă respectarea regulilor de informare şi publicitate conform Manualului de identitate vizuală: fotografii după echipamente etichetate, achiziţionate prin proiect, anunţuri, comunicate, fotografii pentru plăci sau panouri temporare/permanente. 
Auditorul verifică faptul că toate cheltuielile declarate de Autoritatea contractantă în cererile de rambursare, inclusiv Cererea de Rambursare Finală, sunt reale, înregistrate corect şi eligibile în conformitate cu prevederile: Ghidul Solicitantului; ale proiectului; și ale Contractului de finanțare și întocmește un raport privind verificarea cheltuielilor aferente perioadei de implementare a proiectului.

Auditorul verifică toate Cererile de Rambursare, inclusiv Cererea de rambursare finală, și documentele justificative aferente și unde este cazul, propune măsuri de corectare a eventualelor erori sau inadvertențe. 
După ce Autoritatea contractantă corectează aceste erori, furnizorul emite raportul de audit final care va însoți Cererea de Rambursare finală transmisă către Autoritatea Contractantă la Organismul Intermediar/Autoritatea de Management.

Raportul final de audit va fi efectuat pentru cheltuielile realizate de beneficiar pentru toată durata proiectului și va însoți Cererea de Rambursare Finală ce va fi depusă de către Autoritatea Contractantă la Organismul Intermediar/Autoritatea de Management.

Raportul final de audit se va preda în 4 exemplare originale, precum și în format editabil .doc, sau echivalent, și în format scanat (.pdf sau echivalent) cu toate semnăturile și stampilele necesare aplicate.

Raportul final de audit va fi însoțit de prezentarea vizei de membru activ al Camerei Auditorilor Financiari din România (CAFR) pe anul curent.

Toate documentele se vor verifica la sediul Autorității Contractante. 
Autoritatea contractantă va pune la dispoziția contractantului documente în format electronic, dar NU în totalitate. Contractantul, pe parcursul duratei de prestare a serviciilor de auditare, se va prezenta la sediul Autorității contractante minim în 3 (trei) întâlnire, respectiv la începutul perioadei, în timpul desfășurării serviciilor de auditare și la finalul perioadei de prestare a serviciilor de auditare. În timpul acestor vizite va realiza verificarea unui/unor eșantion/eșantioane de documente în original, în conformitate cu Planul misiunii de audit. 

Toate cheltuielile necesare întocmirii raportului de audit sunt suportate de către Furnizor, inclusiv consumabile, costuri de multiplicare, cheltuieli de deplasare și altele asemenea.

În cazul unor vizite/verificări/controale/audituri asupra modului de implementare a proiectului efectuate de către organismele verificatoare, precum și Autoritatea de Certificare și Plată, Autoritatea de Audit, Comisia Europeană sau oricare alt organism abilitat și/ sau oricare alte persoane autorizate în acest sens de către acestea, Auditorul financiar independent se va prezenta la aceste vizite/ verificări/ controale/ audituri şi va oferi suport beneficiarului, la cererea expresă a acestuia.

Contractul încetează de drept, fără intervenția instanței de judecată, prin reziliere unilaterală de către beneficiar în cazul în care, pe durata prestării serviciilor, auditorului financiar independent i s-a retras și/sau nu mai are calitatea de auditor financiar recunoscut de CAFR.

Cerințe legate de personalul implicat în prestarea serviciilor

Echipa care va asigura serviciile de auditare pentru proiectul RECENT AIR va fi formată din cel puțin următorii experți cheie:

· 1 manager de proiect/lider de echipă/coordonator;

· 1 expert financiar;

· 1 expert achiziții publice;

Experții menționați trebuie să îndeplinească individual următoarele cerințe:

	Expert/Funcție
	Calificări și experiență profesională specifică (nivel minim):

	Coordonator/Manager de proiect/ Lider de echipă
	· Studii universitare finalizate cu diplomă de licență;

· Deținerea de cunoștințe în domeniul managementului de proiecte dovedite prin prezentarea unei diplome/certificări* recunoscute la nivel național/internațional;

· Experiență generală: minim 5 ani experiență generală calculată de la momentul absolvirii studiilor universitare de licență;
· Experiență specifică: participare în min. 3 proiecte/contracte finanțate din fonduri nerambursabile în calitate de lider de echipă/manager/coordonator de proiect în proiecte/contracte finanțate din fonduri nerambursabile în care a desfășurat activități de audit financiar.

	Expert financiar
	· Studii universitare în domeniul economic finalizate cu diplomă de licență;

· Experiență generală: minim 5 ani experiență generală calculată de la momentul absolvirii studiilor universitare de licență;
· Experiență specifică: participare în min. 2 proiecte/contracte finanțate din fonduri nerambursabile în calitate de Expert financiar. 

	Expert achiziții publice
	· Studii universitare finalizate cu diplomă de licență;

· Certificat expert achiziții publice, recunoscut ANC sau echivalent;

· Experiență generală: minim 5 ani experiență generală calculată de la momentul absolvirii studiilor universitare de licență;

· Experiență specifică: minim 2 proiecte/contracte finanțate din fonduri nerambursabile în calitate în calitate de Expert achizții.


Experiența specifică a experților  propuși se va dovedi prin prezentarea următoarelor documente: recomandări din partea achizitorului/autorității contractante/beneficiar privat (operator economic) din care să reiasă experiența specifică a acestuia în auditarea proiectului și calitatea/funcția îndeplinită, tipul contractului sau orice alte documente similare.

Pentru experții solicitați se va prezenta dovada raportului juridic/declarație de disponibilitate.

NOTĂ: Nu se acceptă ca un singur expert să ocupe două sau mai multe poziții.

Responsabilitatile Managerului de proiect

- Activitați specifice de management de proiect (legat de obiectul contractului)

- Punct principal de contact in relația cu Achizitorul;

- Managementul proiectului in ansamblul sau, managementul ariei de cuprindere, managementul schimbarilor, planificarea generala a proiectului, managemenltu riscurilor, managementul problemelor, managementul comunicarii

- Asigurarea resurselor proiectului

- Managementul, organizare, alocarea și planificarea echipei de proiect

- Urmarirea respectarii tuturor termenelor;
- Verificarea și asigurarea calității livrabilelor
Responsabilitatile expertului financiar 

- Verificarea eligibilitații cheltuielilor in conformitate cu:


- Legislația naționala și europeana aplicabila;


- Ghidul Solicitantului;


- Contractul de Finantare;

- Verificarea realitații, legalitații și eligibilitați cheltuielilor din cererile de rambursare, in acord cu legislația in vigoare și cerințele Programul Operațional Competitivitate 2014-2020; Axa prioritară: 1. Cercetare, dezvoltare tehnologică și inovare (CDI) în sprijinul competitivității economice și dezvoltării afacerilor; Prioritatea de investiții: PI1a: Consolidarea cercetării și inovării (C&I), a infrastructurii și a capacitaților de dezvoltare a excelenței în domeniul C&I, precum și promovarea centrelor de competență, în special a celor de interes european; Obiectiv Specific: OS 1.1. Creșterea capacitații  științifice în domeniile de specializare inteligentă și sănătate; Acțiunea: 1.1.1 Mari infrastructuri de CD; Domeniul de intervenție : 058 infrastructuri de cercetare și inovare (publice)
- Verificarea respectraii cuantumului cheltuielilor aprobate in bugetul proiectului;

- Verificarea corectitudinii aplicarii procedurilor de achiziție

Responsabilitatile expertului în achiziții publice
- Verificarea derulării procedurilor de achiziție in conformitate cu:


- Legislația naționala și europeana aplicabila;


- Ghidul Solicitantului;


- Contractul de Finantare;

- Verificarea realitații, legalitații și eligibilitați cheltuielilor din cererile de rambursare, in acord cu legislația in vigoare și cerințele Programul Operațional Competitivitate 2014-2020; Axa prioritară: 1. Cercetare, dezvoltare tehnologică și inovare (CDI) în sprijinul competitivității economice și dezvoltării afacerilor; Prioritatea de investiții: PI1a: Consolidarea cercetării și inovării (C&I), a infrastructurii și a capacitaților de dezvoltare a excelenței în domeniul C&I, precum și promovarea centrelor de competență, în special a celor de interes european; Obiectiv Specific: OS 1.1. Creșterea capacitații  științifice în domeniile de specializare inteligentă și sănătate; Acțiunea: 1.1.1 Mari infrastructuri de CD; Domeniul de intervenție : 058 infrastructuri de cercetare și inovare (publice)
- Verificarea respectraii cuantumului cheltuielilor aprobate in bugetul proiectului;

- Verificarea corectitudinii aplicarii procedurilor de achiziție

	Avizat.
	

	Director de proiect
	

	RECENT AIR
	Întocmit.

	Prof. univ. dr. habil. Cecilia ARSENE
	Asistent manager

	
	RECENT AIR

	
	Prof. univ. dr. habil. Romeo Iulian OLARIU

	
	Responsabil achiziții RECENT AIR

Fiz. Ramona Mihaela CREANGĂ

